钦定古今图书集成/明伦汇编/氏族典/第472卷 > 蔡青
## 钦定古今图书集成/明伦汇编/氏族典/第472卷 > 蔡青

按《万姓统谱》：青，漳浦人。绍兴间，青与同县人邹进、熊
保俱为左翼军步兵。时山寇焚县治，郡发皇甫某领
步兵二十五人屯于县北门。贼率三百馀人至西关，
皇甫某曰：“我等当效力血战。”三人先披发操戈，瞋目
叱于众曰：“吾属当为国死。”既而与贼遇，自卯至酉，杀
伤甚众。贼分两道而遁，三人乘势迫追，贼势穷反斗，
三人皆中伤以殁。邑人哀之，为衣衾棺殓，合葬于邑
西门外，今犹相传曰“勇士墓。”